title: Interferencia d'ARN
text: A interferencia d'ARN (a sobén identificada per siglas RNAi, de l'anglés RNA interference) ye un sistema que, a dintro d'as celulas vivas, influye en o control de quals d'os chens se troban activos y quals no el son. Dos tipos de moleculas d'ARN son prencipals en o proceso: o microRNA (miRNA) y o RNA d'interferencia menudo (siRNA). As moleculas d'ARN son o produeito directo d'os chens, y los ditos ARNs pueden unir-se a belaltras moleculas d'ARN concretas y, u bien augmentar a suya actividat, u bien fer-la disminuir, p. ex. bloquiando que un ARN mensacher pueda producir a proteína que codifica. A interferencia d'ARN chuega un papel prencipal en adefensa d'as celulas eucariotas contra bells elementos chenicos parasitos, como virus y transposons, pero tamién son importants en a regulación d'a expresión chenica cheneral d'as celulas vivas.
  
  A vía d'a interferencia d'ARN se troba en muitos eucarionts, incluyindo-se-ie os animals, y s'enzata con l'acción d'o enzima dicer, que convierte moleculas de ARN de doble cadena (dsRNA) en fragmentos curtos d'á redol de 20 nucleotidos d'ARN (que mantiene a estructura de doble cadena complementaria) que son aptos ta involucrar-se en os procesos d'interferencia. Una d'as dos cadenas de cada fragmento, dita la «cadena guida», se incorpora en o complexo de silenciamiento indueito con ARN (RISC, prenunciar «erre í esecé», no pas «risc»). Un d'os resultatos millor estudeatos son o silenciamiento post-transcripcional de chens, lo qual gosa pasar quan as bases d'a cadena guida s'aparellan con una seqüencia complementaria d'una molecula d'ARN mensacher y ansinas se dispara la catalisi d'o proceso per mans de l'elemento «argonauta», l'elemento activo d'o complexo RISC.
  
  L'efecto tan selectivo anque poderoso que a interferencia d'ARN tiene la ye convertita en una ferramienta experimental prencipal, tanto en as celulas de cultivo (in vitro) como en organismos vivos (in vivo).
  
  Se veiga tamién
  ARN d'interferencia menudo
  MicroRNA
  
  Acido ribonucleico